CELEX: 62019CN0607
Language: el
Date: 2019-08-12 00:00:00
Title: Υπόθεση C-607/19: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 12 Αυγούστου 2019 – Husqvarna AB κατά Lidl E-Commerce International GmbH & Co. KG

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/11
            
         
      Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 12 Αυγούστου 2019 – Husqvarna AB κατά Lidl E-Commerce International GmbH & Co. KG
      (Υπόθεση C-607/19)
      (2020/C 27/15)
      Γλώσσα διαδικασίας: η γερμανική
      
         Αιτούν δικαστήριο
      
      Bundesgerichtshof
      
         Διάδικοι στην υπόθεση της κύριας δίκης
      
      
         Αναιρεσείουσα: Husqvarna AB
      
         Αναιρεσίβλητη: Lidl E-Commerce International GmbH & Co. KG
      
         Προδικαστικά ερωτήματα
      
      
                  1)
               
               
                  Εμπίπτει ο καθορισμός του χρονικού σημείου που είναι κρίσιμο, στο πλαίσιο της εφαρμογής του άρθρου 51, παράγραφος 1, στοιχείο α', του κανονισμού για το κοινοτικό σήμα (1) και του άρθρου 58, παράγραφος 1, στοιχείο α', του κανονισμού για το σήμα της Ευρωπαϊκής Ένωσης (2), για τον υπολογισμό του χρονικού διαστήματος μη χρήσεως στις διατάξεις του κανονισμού για το κοινοτικό σήμα καθώς και του κανονισμού για το σήμα της Ευρωπαϊκής Ένωσης σε περίπτωση ανταγωγής για την έκπτωση δικαιούχου σήματος της ΕΕ από τα δικαιώματά του ασκηθείσα πριν από τη συμπλήρωση πενταετίας μη χρήσεως;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα: Πρέπει κατά τον υπολογισμό του διαστήματος της πενταετίας μη χρήσεως κατά το άρθρο 51, παράγραφος 1, στοιχείο α', του κανονισμού για το κοινοτικό σήμα και το άρθρο 58, παράγραφος 1, στοιχείο α', του κανονισμού για το σήμα της Ευρωπαϊκής Ένωσης σε περίπτωση ανταγωγής για την έκπτωση δικαιούχου σήματος της ΕΕ από τα δικαιώματά του πριν από τη συμπλήρωση της πενταετίας μη χρήσεως να λαμβάνεται υπόψη το χρονικό σημείο της ασκήσεως της ανταγωγής ή το χρονικό σημείο της τελευταίας επ’ ακροατηρίου συζητήσεως ενώπιον του εφετείου;
               
            
         (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE 2009, L 78, σ. 1).
      
         (2)  Κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης (ΕΕ 2017, L 154, σ. 1).